काव्य च चिरै थमां चलै दियें प्रवृत्तियें दे प्रति जिसलै प्रतिक्रिया होन लगदी ऐ, ताँ काव्य दे भाव ते कला-जगत-दोनें च परिवर्तन नजरी औन लगदा ऐ, इसदे कई कारण होन्दे न। इक कारण एह् बी ऐ जे शब्द इक्कै चाल्ली दे सच्चे च परती-परतियै ढाले जाने कारण अपनी महत्ता घटाई ओड़दे न ते कवि गी आप्पूं बी मसूस होन लगदा ऐ जे कोई नमीं गल्ल नेईं आक्खीं सकदा। इयै स्थिति काव्य च नमापन आनी खढ़ेरदी ऐ। सुरगवासी हिन्दी कवि रामधारी सिंह ‘दिनकर’ हुन्दी उक्ति—“साहित्य में कोई भी धारा बहुत दिनों तक नहीं ठहरती”—बी इस्सै बचार दी पुष्टी करदी ऐ।